CELEX: 32018D1135
Language: el
Date: 2018-08-10 00:00:00
Title: Εκτελεστική απόφαση (ΕΕ) 2018/1135 της Επιτροπής, της 10ης Αυγούστου 2018, για τον καθορισμό του είδους, του μορφότυπου και της συχνότητας παροχής των πληροφοριών που θα διατίθενται από τα κράτη μέλη για την υποβολή εκθέσεων όσον αφορά την εφαρμογή της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών [κοινοποιηθείσα υπό τον αριθμό C(2018) 5009] (Κείμενο που παρουσιάζει ενδιαφέρον για τον ΕΟΧ)

14.8.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 205/40
               
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/1135 ΤΗΣ ΕΠΙΤΡΟΠΉΣ
         της 10ης Αυγούστου 2018
         για τον καθορισμό του είδους, του μορφότυπου και της συχνότητας παροχής των πληροφοριών που θα διατίθενται από τα κράτη μέλη για την υποβολή εκθέσεων όσον αφορά την εφαρμογή της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών
         
            
               [κοινοποιηθείσα υπό τον αριθμό C(2018) 5009]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών (ολοκληρωμένη πρόληψη και έλεγχος της ρύπανσης) (1), και ιδίως το άρθρο 72 παράγραφος 2,
         Εκτιμώντας τα ακόλουθα:
         
                     (1)
                  
                  
                     Η εκτελεστική απόφαση 2012/795/ΕΕ της Επιτροπής (2) όρισε τις υποχρεώσεις των κρατών μελών όσον αφορά την υποβολή εκθέσεων σχετικά με την εφαρμογή της οδηγίας 2010/75/ΕΕ κατά την περίοδο 2013-2016. Η εν λόγω απόφαση έχει εξαντλήσει τα χρονικά αποτελέσματά της και θα πρέπει να καταργηθεί.
                  
               
                     (2)
                  
                  
                     Θα πρέπει να καθοριστούν το είδος, ο μορφότυπος και η συχνότητα παροχής των πληροφοριών, που αφορούν τα έτη από το 2017 και εξής, οι οποίες πρέπει να διατίθενται από τα κράτη μέλη.
                  
               
                     (3)
                  
                  
                     Σύμφωνα με το άρθρο 72 παράγραφος 1 της οδηγίας 2010/75/ΕΕ, τα κράτη μέλη οφείλουν να υποβάλλουν πληροφορίες σχετικά με την εφαρμογή της εν λόγω οδηγίας, τα αντιπροσωπευτικά στοιχεία σχετικά με τις εκπομπές και άλλες μορφές ρύπανσης, τις οριακές τιμές εκπομπών και την εφαρμογή των βέλτιστων διαθέσιμων τεχνικών σύμφωνα με τα άρθρα 14 και 15 της εν λόγω οδηγίας, ιδίως όσον αφορά τη χορήγηση εξαιρέσεων σύμφωνα με το άρθρο 15 παράγραφος 4 της ίδιας οδηγίας.
                  
               
                     (4)
                  
                  
                     Επιπλέον, τα κράτη μέλη υποχρεούνται να συμπεριλάβουν στις εκθέσεις που υποβάλλονται βάσει του άρθρου 72 της οδηγίας 2010/75/ΕΕ τις πληροφορίες που προβλέπονται στο άρθρο 51 παράγραφος 4, στο άρθρο 55 παράγραφος 2 και στο άρθρο 59 παράγραφοι 1, 2 και 3 της εν λόγω οδηγίας.
                  
               
                     (5)
                  
                  
                     Σύμφωνα με το άρθρο 72 παράγραφος 1 της οδηγίας 2010/75/ΕΕ, τα κράτη μέλη πρέπει να καθιστούν τις πληροφορίες διαθέσιμες σε ηλεκτρονική μορφή, χρησιμοποιώντας ειδικό ηλεκτρονικό μορφότυπο που θα παράσχει η Επιτροπή για τον σκοπό αυτό.
                  
               
                     (6)
                  
                  
                     Η οδηγία 2010/75/ΕΕ προβλέπει ότι κάθε εγκατάσταση που καλύπτεται από το κεφάλαιο II της ίδιας οδηγίας πρέπει να έχει ατομική άδεια για να μπορεί να λειτουργεί. Οι όροι αδειοδότησης πρέπει να βασίζονται στις περιβαλλοντικές επιδόσεις που μπορούν να επιτευχθούν από την εν λόγω εγκατάσταση, λαμβανομένων υπόψη των τεχνικών χαρακτηριστικών της, των εξωτερικών παραγόντων, συμπεριλαμβανομένων των τοπικών συνθηκών, και του τρόπου με τον οποίο χρησιμοποιεί τις βέλτιστες διαθέσιμες τεχνικές. Οι άδειες ορίζουν τις προϋποθέσεις, ιδίως, όσον αφορά τις οριακές τιμές εκπομπών, την παρακολούθηση των εκπομπών και την αξιολόγηση της συμμόρφωσης, για κάθε επιμέρους εγκατάσταση. Οι όροι αδειοδότησης πρέπει κατά περιόδους να αναθεωρούνται, και, κατά περίπτωση, να αναπροσαρμόζονται, ιδίως αν έχουν δημοσιευθεί νέα συμπεράσματα για τις βέλτιστες διαθέσιμες τεχνικές (εφεξής «συμπεράσματα για τις ΒΔΤ») για την κύρια δραστηριότητα μιας εγκατάστασης, σύμφωνα με το άρθρο 21 παράγραφος 3 της οδηγία 2010/75/ΕΕ. Ο αποτελεσματικότερος τρόπος υποβολής εκθέσεων σχετικά με την εφαρμογή της οδηγίας 2010/75/ΕΕ είναι η παροχή των σχετικών πληροφοριών για κάθε επιμέρους εγκατάσταση και, συνεπώς, η επέκταση των προσεγγίσεων που υιοθετήθηκαν στις ενότητες 2 και 3 της εκτελεστικής απόφασης 2012/795/ΕΕ σε όλους τους τομείς.
                  
               
                     (7)
                  
                  
                     Οι μεγάλες μονάδες καύσης και (συν)αποτέφρωσης αποβλήτων καλύπτονται από τις ειδικές διατάξεις των κεφαλαίων ΙΙΙ και IV της οδηγίας 2010/75/ΕΕ. Για τις εν λόγω μονάδες, τα κράτη μέλη θα πρέπει, επιπλέον, να παρέχουν πληροφορίες σχετικά με τη διασφάλιση εφαρμογής όσον αφορά τις προσωρινές παρεκκλίσεις και τον έλεγχο των εκπομπών, όπως ορίζεται στα άρθρα 32 έως 35 και στο άρθρο 46 παράγραφος 2 της οδηγίας 2010/75/ΕΕ. Για τις μονάδες αποτέφρωσης και συναποτέφρωσης αποβλήτων με ωριαία δυναμικότητα κάτω των δύο τόνων, το άρθρο 55 παράγραφος 3 της εν λόγω οδηγίας επιβάλλει στα κράτη μέλη την υποχρέωση να θέτουν στη διάθεση του κοινού κατάλογο των εν λόγω μονάδων. Θα πρέπει να παρέχονται στην Επιτροπή πληροφορίες σχετικά με τη δημοσίευση του εν λόγω καταλόγου, ώστε να μπορεί να παρακολουθεί την εφαρμογή της οδηγίας στις μικρότερες αυτές μονάδες.
                  
               
                     (8)
                  
                  
                     Σύμφωνα με το άρθρο 72 παράγραφος 1 της οδηγία 2010/75/ΕΕ, τα κράτη μέλη οφείλουν επίσης να υποβάλλουν πληροφορίες όσον αφορά τα αντιπροσωπευτικά στοιχεία σχετικά με τις εκπομπές και άλλες μορφές ρύπανσης. Για να μειωθεί ο περιττός διοικητικός φόρτος, τα κράτη μέλη θα πρέπει να παρέχουν πληροφορίες σχετικά με το πού διαβιβάζονται τα δεδομένα παρακολούθησης των εκπομπών βάσει του άρθρου 24 παράγραφος 3 στοιχείο β) της οδηγίας 2010/75/ΕΕ, καθώς και σύνδεσμο προς τα δεδομένα σχετικά με τις εκπομπές τα οποία υποβάλλονται βάσει του κανονισμού (ΕΚ) αριθ. 166/2006 του Ευρωπαϊκού Κοινοβουλίου και του Συμβουλίου (3). Βάσει του εν λόγω κανονισμού, τα κράτη μέλη υποχρεούνται να υποβάλλουν ετήσια στοιχεία, μεταξύ άλλων, σχετικά με τις εκτός του χώρου των εγκαταστάσεων μεταφορές αποβλήτων και τις εκλύσεις ρύπων στον ατμοσφαιρικό αέρα, στα ύδατα και στο έδαφος, σύμφωνα με το παράρτημα II του εν λόγω κανονισμού, καλύπτοντας όλους τους ρύπους που απαριθμούνται στο παράρτημα II της οδηγίας 2010/75/ΕΕ. Παράλληλα, όλες οι «εγκαταστάσεις» που καλύπτονται από την οδηγία 2010/75/ΕΕ σχετίζονται ή συμπίπτουν με μια «μονάδα» που καλύπτεται από τον εν λόγω κανονισμό. Συνεπώς, τα δεδομένα που υποβάλλονται βάσει του κανονισμού (ΕΚ) αριθ. 166/2006 παρέχουν «αντιπροσωπευτικά στοιχεία σχετικά με τις εκπομπές και άλλες μορφές ρύπανσης» κατά την έννοια του άρθρου 72 παράγραφος 1 της οδηγίας 2010/75/ΕΕ.
                  
               
                     (9)
                  
                  
                     Ο σύνδεσμος προς τα δεδομένα σχετικά με τις εκπομπές τα οποία υποβάλλονται βάσει του κανονισμού (ΕΚ) αριθ. 166/2006 θα πρέπει να δημιουργείται με τη χρήση υφιστάμενων χωρικών δεδομένων που τελούν υπό τη διαχείριση των κρατών σύμφωνα με το άρθρο 4 παράγραφος 1 της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου (4) και το σημείο 8 του παραρτήματος III της εν λόγω οδηγίας. Το μοντέλο δεδομένων που καθορίζεται στον κανονισμό (ΕΕ) αριθ. 1089/2010 της Επιτροπής (5) επιτρέπει στα κράτη μέλη και στην Επιτροπή να συνδέουν «εγκαταστάσεις», μεγάλες μονάδες καύσης και μονάδες (συν)αποτέφρωσης με «μονάδες» κατά την έννοια του άρθρου 2 παράγραφος 4 του κανονισμού (ΕΚ) αριθ. 166/2006. Η υποβολή χωρικών δεδομένων σχετικά με τις εγκαταστάσεις, τις μεγάλες μονάδες καύσης και τις μονάδες (συν)αποτέφρωσης αποβλήτων αντί της υποβολής λεπτομερών εκθέσεων σχετικά με τις εκπομπές από τις εγκαταστάσεις είναι, σ' αυτό το, απλώς ένα ακόμη «είδος» παροχής πληροφοριών κατά την έννοια του άρθρου 72 παράγραφος 2 της οδηγίας 2010/75/ΕΕ. Περιλαμβάνει την προσαρμογή του μοντέλου INSPIRE στις ειδικές απαιτήσεις υποβολής πληροφοριών του άρθρου 72 παράγραφος 1 της οδηγίας 2010/75/ΕΕ, πράγμα που καθιστά υποχρεωτικά ορισμένα στοιχεία των χωρικών πληροφοριών που είναι ακυρώσιμες σύμφωνα με τον κανονισμό (ΕΕ) αριθ. 1089/2010.
                  
               
                     (10)
                  
                  
                     Για τις εγκαταστάσεις και τις δραστηριότητες που χρησιμοποιούν οργανικούς διαλύτες που δεν καλύπτονται από το κεφάλαιο II της οδηγίας 2010/75/ΕΕ και, ως εκ τούτου, δεν υπόκεινται σε ειδική άδεια εγκατάστασης, τα κράτη μέλη θα πρέπει να προβούν στην υποβολή πληροφοριών σχετικά με τον συνολικό αριθμό των εγκαταστάσεων, καθώς και σχετικά με τον αριθμό των εγκαταστάσεων που εφαρμόζουν πρόγραμμα μείωσης βάσει του άρθρου 59 παράγραφος 1 στοιχείο β) της εν λόγω οδηγίας ή παρέκκλιση βάσει του άρθρου 59 παράγραφος 2 ή 3 της ίδιας οδηγίας. Κατ' αυτόν τον τρόπο θα ενημερωθεί η Επιτροπή σχετικά με το αν, και σε ποιο βαθμό, θα μπορούσε να επηρεαστεί η εφαρμογή της οδηγίας 2010/75/ΕΕ.
                  
               
                     (11)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 75 παράγραφος 1 της οδηγίας 2010/75/ΕΕ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Για τις εγκαταστάσεις που καλύπτονται από τα κεφάλαια II, III και IV της οδηγίας 2010/75/ΕΕ, με εξαίρεση τις μονάδες αποτέφρωσης και συναποτέφρωσης αποβλήτων με ονομαστική ωριαία δυναμικότητα κάτω των δύο τόνων, τα κράτη μέλη θέτουν στη διάθεση της Επιτροπής τις πληροφορίες που προβλέπονται στο παράρτημα I, χρησιμοποιώντας τον μορφότυπο που ορίζεται στο εν λόγω παράρτημα, για κάθε καλυπτόμενη εγκατάσταση.
            Για τις μονάδες αποτέφρωσης και συναποτέφρωσης αποβλήτων με ονομαστική ωριαία δυναμικότητα κάτω των δύο τόνων και για τις εγκαταστάσεις που καλύπτονται από το κεφάλαιο V της οδηγίας 2010/75/ΕΕ, τα κράτη μέλη θέτουν στη διάθεση της Επιτροπής τις πληροφορίες που προβλέπονται στο παράρτημα II, χρησιμοποιώντας τον μορφότυπο που ορίζεται στο εν λόγω παράρτημα.
            Τα κράτη μέλη υποβάλλουν τις πληροφορίες που αναφέρονται στα παραρτήματα I και ΙΙ, χρησιμοποιώντας το εναρμονισμένο ηλεκτρονικό εργαλείο υποβολής που παρέχεται από την Επιτροπή.
         
         
            Άρθρο 2
            Οι πληροφορίες που προβλέπονται στο παράρτημα I υποβάλλονται αρχικά για το έτος αναφοράς 2017, εκτός αν ορίζεται διαφορετικά στο εν λόγω παράρτημα. Για το εν λόγω έτος αναφοράς οι πληροφορίες υποβάλλονται έως τις 30 Ιουνίου 2019 το αργότερο. Για τα μετέπειτα έτη αναφοράς οι πληροφορίες που προβλέπονται στο παράρτημα I υποβάλλονται ετησίως εντός 9 μηνών από το πέρας του έτους αναφοράς.
            Οι πληροφορίες που προβλέπονται στο παράρτημα II υποβάλλονται αρχικά για τα έτη αναφοράς 2017 και 2018. Για τα εν λόγω έτη αναφοράς οι πληροφορίες υποβάλλονται έως τις 30 Σεπτεμβρίου 2019 το αργότερο. Για τα μετέπειτα έτη αναφοράς οι πληροφορίες που προβλέπονται στο παράρτημα II υποβάλλονται ανά τριετία εντός 9 μηνών από το πέρας του τελευταίου των εν λόγω ετών αναφοράς.
            Η παρούσα απόφαση απευθύνεται στα κράτη μέλη.
         
         
            Βρυξέλλες, 10 Αυγούστου 2018.
            
               
                  Για την Επιτροπή
               
               Karmenu VELLA
               
                  Μέλος της Επιτροπής
               
            
         
         
            (1)  ΕΕ L 334 της 17.12.2010, σ. 17.
         
            (2)  Εκτελεστική απόφαση 2012/795/ΕΕ της Επιτροπής, της 12ης Δεκεμβρίου 2012, για τον καθορισμό του είδους, του μορφότυπου και της συχνότητας παροχής των πληροφοριών που θα διατίθενται από τα κράτη μέλη για την υποβολή εκθέσεων όσον αφορά την εφαρμογή της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών (ΕΕ L 349 της 19.12.2012, σ. 57).
         
            (3)  Κανονισμός (ΕΚ) αριθ. 166/2006 του Ευρωπαϊκού Κοινοβουλίου και του Συμβουλίου, της 18ης Ιανουαρίου 2006, για τη σύσταση ευρωπαϊκού μητρώου έκλυσης και μεταφοράς ρύπων και για την τροποποίηση των οδηγιών 91/689/EΟΚ και 96/61/EΚ του Συμβουλίου (ΕΕ L 33 της 4.2.2006, σ. 1).
         
            (4)  Οδηγία 2007/2/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 2007, για τη δημιουργία υποδομής χωρικών πληροφοριών στην Ευρωπαϊκή Κοινότητα (Inspire) (ΕΕ L 108 της 25.4.2007, σ. 1).
         
            (5)  Κανονισμός (ΕΕ) αριθ. 1089/2010 της Επιτροπής, της 23ης Νοεμβρίου 2010, σχετικά με την εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τη διαλειτουργικότητα των συνόλων και των υπηρεσιών χωρικών δεδομένων (ΕΕ L 323 της 8.12.2010, σ. 11).
      
      
         
            ΠΑΡΑΡΤΗΜΑ I
            
               Πληροφορίες σχετικά με τις εγκαταστάσεις που καλύπτονται από τα κεφάλαια II, III και IV της οδηγίας 2010/75/ΕΕ [με εξαίρεση τις μονάδες αποτέφρωσης και συναποτέφρωσης αποβλήτων με ονομαστική ωριαία δυναμικότητα μικρότερη των 2 τόνων]
            
            Σημείωση: Τα κράτη μέλη μπορούν να επισημάνουν τις πληροφορίες που θεωρούν εμπιστευτικές, αναφέροντας τους λόγους οι οποίοι θεωρείται ότι εμποδίζουν την Επιτροπή να τις θέσει στη διάθεση του κοινού.
            
                        
                                    1.1.
                                 
                                 
                                    Συναφείς πληροφορίες
                                 
                              
                  
                        Είδος
                     
                     
                        Μορφότυπος
                     
                  
                        
                                    1.1.1.
                                 
                                 
                                    Κωδικός χώρας
                                 
                              
                     
                        Ταυτοποίηση της χώρας στην οποία βρίσκονται οι εγκαταστάσεις και μέρη των εγκαταστάσεων.
                     
                  
                        
                                    1.1.2.
                                 
                                 
                                    Έτος αναφοράς
                                 
                              
                     
                        Ημερολογιακό έτος στο οποίο αναφέρεται η υποβολή των πληροφοριών.
                     
                  
               
            
                        
                                    1.2
                                 
                                 
                                    Πληροφορίες σχετικά με όλες τις εγκαταστάσεις που καλύπτονται από το κεφάλαιο II της οδηγίας 2010/75/ΕΕ
                                 
                              
                  
                        Είδος
                     
                     
                        Μορφότυπος
                     
                  
                        
                                    1.2.1.
                                 
                                 
                                    inspireId
                                 
                              
                     
                        Μοναδικό αναγνωριστικό της εγκατάστασης που ακολουθεί τις απαιτήσεις της οδηγίας 2007/2/ΕΚ.
                     
                  
                        
                                    1.2.2
                                 
                                 
                                    thematicId (1)
                                    
                                 
                              
                     
                        Θεματικό αναγνωριστικό αντικειμένου.
                     
                  
                        
                                    1.2.3.
                                 
                                 
                                    pointGeometry
                                 
                              
                     
                        Γεωγραφικό πλάτος και γεωγραφικό μήκος (συντεταγμένες του κατά προσέγγιση κέντρου της εγκατάστασης) που εκφράζονται με αναφορά στο σύστημα αναφοράς συντεταγμένων ETRS89 (2D)-EPSG:4258 με ακρίβεια 5 δεκαδικών ψηφίων.
                     
                  
                        
                                    1.2.4.
                                 
                                 
                                    Ονομασία της εγκατάστασης
                                 
                              
                     
                        Επίσημη ονομασία ή κύριο ή συμβατικό όνομα της εγκατάστασης.
                     
                  
                        
                                    1.2.5.
                                 
                                 
                                    Κατάσταση
                                 
                              
                     
                        Η λειτουργική κατάσταση της εγκατάστασης.
                     
                  
                        
                                    1.2.6.
                                 
                                 
                                    Αρμόδια αρχή
                                 
                              
                     
                        Για τις δραστηριότητες που καλύπτονται από το παράρτημα I της οδηγίας 2010/75/ΕΕ, η ονομασία και τα στοιχεία επικοινωνίας για:
                        
                                    α)
                                 
                                 
                                    την αρμόδια αρχή ή αρχές που είναι υπεύθυνη/-ες για τη χορήγηση αδειών σύμφωνα με το κεφάλαιο II της εν λόγω οδηγίας
                                 
                              
                                    β)
                                 
                                 
                                    την αρμόδια αρχή ή αρχές που είναι υπεύθυνη/-ες για τις επιθεωρήσεις σύμφωνα με το κεφάλαιο II της εν λόγω οδηγίας.
                                 
                              
                  
                        
                                    1.2.7.
                                 
                                 
                                    Δραστηριότητες
                                 
                              
                     
                        Ταυτοποίηση όλων των δραστηριοτήτων που καλύπτονται από το παράρτημα I της οδηγίας 2010/75/ΕΕ οι οποίες διεξάγονται στην εγκατάσταση.
                     
                  
                        
                                    1.2.8.
                                 
                                 
                                    Συμπεράσματα για τις ΒΔΤ
                                 
                              
                     
                        Από το έτος αναφοράς 2018, προσδιορισμός των εκτελεστικών αποφάσεων της Επιτροπής σχετικά με τα συμπεράσματα για τις ΒΔΤ που ισχύουν για οποιαδήποτε από τις δραστηριότητες που διεξάγονται στην εγκατάσταση.
                     
                  
                        
                                    1.2.9.
                                 
                                 
                                    Άλλα σχετικά κεφάλαια της οδηγίας 2010/75/ΕΕ
                                 
                              
                     
                        Προσδιορισμός των κεφαλαίων της οδηγίας 2010/75/ΕΕ που εφαρμόζονται στην εγκατάσταση (ή μέρος της).
                     
                  
                        
                                    1.2.10.
                                 
                                 
                                    Υποβολή βασικής έκθεσης
                                 
                              
                     
                        Αναγραφή του αν έχει υποβληθεί βασική έκθεση στην αρμόδια αρχή, όπως αναφέρεται στο άρθρο 22 παράγραφος 2 της οδηγίας 2010/75/ΕΕ.
                     
                  
                        
                                    1.2.11.
                                 
                                 
                                    Χορήγηση άδειας
                                 
                              
                     
                        
                                    α)
                                 
                                 
                                    Αναγραφή του αν έχει χορηγηθεί άδεια λειτουργίας στην εγκατάσταση βάσει του άρθρου 5 της οδηγίας 2010/75/ΕΕ.
                                 
                              
                                    β)
                                 
                                 
                                    Διεύθυνση/-εις URL στην/στις οποία/-ες έχει/-ουν δημοσιευτεί η/οι άδεια/-ες.
                                 
                              
                                    γ)
                                 
                                 
                                    Από το έτος αναφοράς 2018, αν δεν έχει χορηγηθεί άδεια βάσει του άρθρου 5 της οδηγίας 2010/75/ΕΕ, περιγραφή των μέτρων επιβολής που έχουν ληφθεί.
                                 
                              
                  
                        
                                    1.2.12.
                                 
                                 
                                    Επανεξέταση των όρων αδειοδότησης
                                 
                              
                     
                        
                                    α)
                                 
                                 
                                    Αναγραφή του αν έχουν επανεξεταστεί οι όροι αδειοδότησης σύμφωνα με το άρθρο 21 παράγραφος 3 της εν λόγω οδηγίας.
                                 
                              
                                    β)
                                 
                                 
                                    Κατά περίπτωση, η ημερομηνία κατά την οποία οι όροι αδειοδότησης επικαιροποιήθηκαν σύμφωνα με το άρθρο 21 παράγραφος 3 της οδηγίας 2010/75/ΕΕ.
                                 
                              
                  
                        
                                    1.2.13.
                                 
                                 
                                    Παρέκκλιση ΒΔΤ βάσει του άρθρου 15 παράγραφος 4 της οδηγίας 2010/75/ΕΕ
                                 
                              
                     
                        Για τις εγκαταστάσεις για τις οποίες έχουν επανεξεταστεί οι όροι αδειοδότησης σύμφωνα με το άρθρο 21 παράγραφος 3 της εν λόγω οδηγίας, ένδειξη για το αν έχει χορηγηθεί παρέκκλιση βάσει του άρθρου 15 παράγραφος 4.
                        Από το έτος αναφοράς 2018, αν έχει χορηγηθεί παρέκκλιση, πληροφορίες σχετικά με:
                        
                                    α)
                                 
                                 
                                    τη διεύθυνση URL στην οποία έχουν δημοσιευτεί οι συγκεκριμένοι λόγοι της παρέκκλισης, σύμφωνα με το άρθρο 24 παράγραφος 2 στοιχείο στ) της οδηγίας 2010/75/ΕΕ·
                                 
                              
                                    β)
                                 
                                 
                                    την εκτελεστική απόφαση της Επιτροπής σχετικά με τα συμπεράσματα για τις ΒΔΤ βάσει των οποίων χορηγήθηκε η παρέκκλιση·
                                 
                              
                                    γ)
                                 
                                 
                                    το επίπεδο εκπομπών που συνδέεται με τις ΒΔΤ (ΒΔΤ-AEL) βάσει του οποίου χορηγήθηκε η παρέκκλιση·
                                 
                              
                                    δ)
                                 
                                 
                                    κατά περίπτωση, τη διάρκεια της παρέκκλισης.
                                 
                              
                  
                        
                                    1.2.14.
                                 
                                 
                                    Αυστηρότεροι όροι αδειοδότησης
                                 
                              
                     
                        Από το έτος αναφοράς 2018, για τις εγκαταστάσεις για τις οποίες έχουν επανεξεταστεί οι όροι αδειοδότησης σύμφωνα με το άρθρο 21 παράγραφος 3 της εν λόγω οδηγίας, διευκρίνιση περί του αν η άδεια ορίζει οριακές τιμές εκπομπών αυστηρότερες από την κατώτατη τιμή του εύρους του ΒΔΤ-AEL, με αναγραφή:
                        
                                    α)
                                 
                                 
                                    των ισχυουσών εκτελεστικών αποφάσεων της Επιτροπής περί των συμπερασμάτων για τις ΒΔΤ·
                                 
                              
                                    β)
                                 
                                 
                                    του ισχύοντος ΒΔΤ-AEL·
                                 
                              
                                    γ)
                                 
                                 
                                    του αν οι εν λόγω αυστηρότερες οριακές τιμές εκπομπών ορίστηκαν σύμφωνα με το άρθρο 14 παράγραφος 4 ή το άρθρο 18 της οδηγίας 2010/75/ΕΕ ή και τα δύο αυτά άρθρα.
                                 
                              
                  
                        
                                    1.2.15.
                                 
                                 
                                    Επιτόπιες επισκέψεις (επιθεωρήσεις)
                                 
                              
                     
                        
                                    α)
                                 
                                 
                                    Ο αριθμός επιτόπιων επισκέψεων στην εγκατάσταση παραγωγής που διενεργήθηκαν από την αρμόδια αρχή κατά τη διάρκεια του έτους αναφοράς.
                                 
                              
                                    β)
                                 
                                 
                                    Από το έτος αναφοράς 2018, η συγκεκριμένη διεύθυνση URL της έκθεσης της τελευταίας επιτόπιας επίσκεψης ή μια γενική διεύθυνση URL με επεξήγηση του τρόπου με τον οποίο είναι προσβάσιμες στο κοινό οι εκθέσεις των επισκέψεων σύμφωνα με το άρθρο 23 παράγραφος 6 δεύτερο εδάφιο.
                                 
                              
                  
                        
                                    1.2.16.
                                 
                                 
                                    Δεδομένα παρακολούθησης των εκπομπών
                                 
                              
                     
                        Από το έτος αναφοράς 2018, αναγραφή του τρόπου με τον οποίο τα αποτελέσματα της παρακολούθησης των εκπομπών έχουν τεθεί στη διάθεση του κοινού, σύμφωνα με το άρθρο 24 παράγραφος 3 στοιχείο β), συμπεριλαμβανομένης της διεύθυνσης URL αν έχουν δημιουργηθεί ιστότοποι για τον σκοπό αυτό.
                     
                  
                        
                                    1.2.17.
                                 
                                 
                                    Αναγνωριστικό eSPIRS
                                 
                              
                     
                        Από το έτος αναφοράς 2018, αν η εγκατάσταση καλύπτεται από την οδηγία 2012/18/ΕΕ, το αναγνωριστικό του Seveso Plants Information Retrieval System («Αναγνωριστικό eSPIRS») για τη θέση στην οποία βρίσκεται η εγκατάσταση. Προαιρετικά.
                     
                  
                        
                                    1.2.18.
                                 
                                 
                                    Αναγνωριστικό του συστήματος εμπορίας εκπομπών
                                 
                              
                     
                        Από το έτος αναφοράς 2018, αν η εγκατάσταση καλύπτεται, πλήρως ή εν μέρει, από την οδηγία 2003/87/ΕΚ, το αναγνωριστικό που χρησιμοποιείται για την υποβολή πληροφοριών βάσει της εν λόγω οδηγίας. Προαιρετικά.
                     
                  
                        
                                    1.2.19.
                                 
                                 
                                    Παρατηρήσεις
                                 
                              
                     
                        Τυχόν άλλες σχετικές πληροφορίες. Προαιρετικά.
                     
                  
               
            
                        
                                    1.3
                                 
                                 
                                    Πρόσθετες πληροφορίες σχετικά με τις μεγάλες μονάδες καύσης που καλύπτονται από το κεφάλαιο III και τις μονάδες αποτέφρωσης ή συναποτέφρωσης αποβλήτων με ονομαστική ωριαία δυναμικότητα ίση ή μεγαλύτερη των 2 τόνων που καλύπτονται από το κεφάλαιο IV της οδηγίας 2010/75/ΕΕ (2)
                                    
                                 
                              
                  
                        Είδος
                     
                     
                        Μορφότυπος
                     
                  1.3.1   Γενικές πληροφορίες
                     
                  
                        
                                    1.3.1.α
                                 
                                 
                                    inspireId
                                 
                              
                     
                        Μοναδικό αναγνωριστικό που ακολουθεί τις απαιτήσεις της οδηγίας 2007/2/ΕΚ, όπως προσδιορίζεται περαιτέρω στον κανονισμό (ΕΕ) αριθ. 1089/2010, και ιδίως στο σημείο 8 του παραρτήματος IV του εν λόγω κανονισμού, όπως τροποποιήθηκε.
                     
                  
                        
                                    1.3.1.β.
                                 
                                 
                                    thematicId (3)
                                    
                                 
                              
                     
                        Θεματικό αναγνωριστικό αντικειμένου.
                     
                  
                        
                                    1.3.1.γ.
                                 
                                 
                                    pointGeometry
                                 
                              
                     
                        Γεωγραφικό πλάτος και γεωγραφικό μήκος (συντεταγμένες του κατά προσέγγιση κέντρου της μονάδας) που εκφράζονται με αναφορά στο σύστημα αναφοράς συντεταγμένων ETRS89 (2D)-EPSG:4258 με ακρίβεια 5 δεκαδικών ψηφίων.
                     
                  
                        
                                    1.3.1.δ.
                                 
                                 
                                    Ονομασία της μονάδας
                                 
                              
                     
                        Επίσημη ονομασία ή κύριο ή συμβατικό όνομα της μονάδας.
                     
                  
                        
                                    1.3.1.ε
                                 
                                 
                                    Κατάσταση
                                 
                              
                     
                        Η λειτουργική κατάσταση της μονάδας.
                     
                  1.3.2.   Πληροφορίες σχετικά με τις μεγάλες μονάδες καύσης
                     
                  
                        
                                    1.3.2.α.
                                 
                                 
                                    Συνολική ονομαστική θερμική ισχύς
                                 
                              
                     
                        Συνολική ονομαστική θερμική ισχύς της μεγάλης μονάδας καύσης.
                     
                  
                        
                                    1.3.2.β.
                                 
                                 
                                    Παρεκκλίσεις βάσει της οδηγίας 2010/75/ΕΕ
                                 
                              
                     
                        Λεπτομέρειες για τυχόν παρεκκλίσεις, όπως προβλέπεται στα άρθρα 31 έως 35 της οδηγίας 2010/75/ΕΕ, που χορηγήθηκαν για τη μεγάλη μονάδα καύσης.
                     
                  
                        
                                    1.3.2.γ.
                                 
                                 
                                    Παρατηρήσεις
                                 
                              
                     
                        Τυχόν άλλες σχετικές πληροφορίες. Προαιρετικά.
                     
                  1.3.3.   Πληροφορίες σχετικά με τις μονάδες αποτέφρωσης και συναποτέφρωσης αποβλήτων με ονομαστική ωριαία δυναμικότητα ίση ή μεγαλύτερη των 2 τόνων
                     
                  
                        
                                    1.3.3.α.
                                 
                                 
                                    Συνολική ονομαστική δυναμικότητα
                                 
                              
                     
                        Συνολική ονομαστική δυναμικότητα της μονάδας αποτέφρωσης ή συναποτέφρωσης αποβλήτων.
                     
                  
                        
                                    1.3.3.β.
                                 
                                 
                                    Επιτρεπόμενη δυναμικότητα για επικίνδυνα απόβλητα
                                 
                              
                     
                        Συνολική επιτρεπόμενη δυναμικότητα αποτέφρωσης και συναποτέφρωσης επικίνδυνων αποβλήτων.
                     
                  
                        
                                    1.3.3.γ.
                                 
                                 
                                    Επιτρεπόμενη δυναμικότητα για μη επικίνδυνα απόβλητα
                                 
                              
                     
                        Συνολική επιτρεπόμενη δυναμικότητα αποτέφρωσης και συναποτέφρωσης για μη επικίνδυνα απόβλητα.
                     
                  
                        
                                    1.3.3.δ.
                                 
                                 
                                    Άρθρο 46 παράγραφος 2 της οδηγίας 2010/75/ΕΕ για διασφαλίσεις όσον αφορά τον έλεγχο των εκπομπών
                                 
                              
                     
                        Από το έτος αναφοράς 2018, αναγραφή:
                        
                                    α)
                                 
                                 
                                    του αν περισσότερο από το 40 % της προερχόμενης από την αποτέφρωση θερμότητας προέρχεται από επικίνδυνα απόβλητα·
                                 
                              
                                    β)
                                 
                                 
                                    του αν στη μονάδα συναποτεφρώνονται ακατέργαστα μεικτά αστικά απόβλητα.
                                 
                              
                  
                        
                                    1.3.3.ε.
                                 
                                 
                                    Ειδικοί όροι
                                 
                              
                     
                        
                                    α)
                                 
                                 
                                    Αναγραφή του αν έχει χορηγηθεί έγκριση αλλαγής των συνθηκών λειτουργίας σύμφωνα με το άρθρο 51 της οδηγίας 2010/75/ΕΕ.
                                 
                              
                                    β)
                                 
                                 
                                    Κατά περίπτωση, πρόσθετες πληροφορίες σχετικά με τον χαρακτήρα της εγκριθείσας αλλαγής των συνθηκών λειτουργίας.
                                 
                              
                                    γ)
                                 
                                 
                                    Από το έτος αναφοράς 2018, κατά περίπτωση:
                                    
                                                i)
                                             
                                             
                                                η διεύθυνση URL για την άδεια που ορίζει τις συνθήκες λειτουργίας·
                                             
                                          
                                                ii)
                                             
                                             
                                                η διεύθυνση URL της έκθεσης της τελευταίας επίσκεψης που διατέθηκε στο κοινό, σύμφωνα με το άρθρο 23 παράγραφος 6, ή μια γενική διεύθυνση URL με επεξήγηση του τρόπου με τον οποίο η εν λόγω έκθεση είναι προσβάσιμη στο κοινό.
                                             
                                          
                              
                  
                        
                                    1.3.3.στ.
                                 
                                 
                                    Δημοσιοποίηση
                                 
                              
                     
                        Από το έτος αναφοράς 2018, αναγραφή του τρόπου με τον οποίο οι πληροφορίες που προβλέπονται στο άρθρο 55 παράγραφος 2 της οδηγίας 2010/75/ΕΕ έχουν τεθεί στη διάθεση του κοινού, συμπεριλαμβανομένης της διεύθυνσης URL αν έχουν δημιουργηθεί ιστότοποι για τον σκοπό αυτό.
                     
                  
                        
                                    1.3.3.ζ.
                                 
                                 
                                    Παρατηρήσεις
                                 
                              
                     
                        Τυχόν άλλες σχετικές πληροφορίες. Προαιρετικά.
                     
                  
               
            
                        
                                    1.4
                                 
                                 
                                    Πληροφορίες αν η εγκατάσταση ΒΕ αποτελεί μέρος μιας εγκατάστασης ή συμπίπτει με μια εγκατάσταση (4)
                                    
                                 
                              
                  
                        Είδος
                     
                     
                        Μορφότυπος
                     
                  
                        
                                    1.4.1.
                                 
                                 
                                    inspireId
                                 
                              
                     
                        Μοναδικό αναγνωριστικό της εγκατάστασης που ακολουθεί τις απαιτήσεις της οδηγίας 2007/2/ΕΚ.
                     
                  
                        
                                    1.4.2
                                 
                                 
                                    thematicId (5)
                                    
                                 
                              
                     
                        Θεματικό αναγνωριστικό αντικειμένου.
                     
                  
                        
                                    1.4.3
                                 
                                 
                                    riverBasinDistrict
                                 
                              
                     
                        Αναγνωριστικός κωδικός και/ή ονομασία που έχει δοθεί στην περιοχή της λεκάνης μιας υδάτινης οδού.
                     
                  
                        
                                    1.4.4.
                                 
                                 
                                    Γεωμετρία
                                 
                              
                     
                        Γεωγραφικό πλάτος και γεωγραφικό μήκος (συντεταγμένες του κατά προσέγγιση κέντρου της εγκατάστασης) που εκφράζονται με αναφορά στο σύστημα αναφοράς συντεταγμένων ETRS89 (2D)-EPSG:4258 με ακρίβεια 5 δεκαδικών ψηφίων.
                     
                  
                        
                                    1.4.5.
                                 
                                 
                                    Λειτουργία
                                 
                              
                     
                        Δραστηριότητες που εκτελούνται από την εγκατάσταση. Η λειτουργία περιγράφεται από τη δραστηριότητα της εγκατάστασης εκφραζόμενη ως κωδικός NACE.
                     
                  
                        
                                    1.4.6.
                                 
                                 
                                    Ονομασία της εγκατάστασης
                                 
                              
                     
                        Επίσημη ονομασία ή κύριο ή συμβατικό όνομα της εγκατάστασης.
                     
                  
                        
                                    1.4.7.
                                 
                                 
                                    Κατάσταση
                                 
                              
                     
                        Η λειτουργική κατάσταση της εγκατάστασης.
                     
                  
                        
                                    1.4.8.
                                 
                                 
                                    Παρατηρήσεις
                                 
                              
                     
                        Τυχόν άλλες σχετικές πληροφορίες. Προαιρετικά.
                     
                  
               (1)  Το πεδίο αυτό έχει πολλαπλότητα 0-1 στο πλαίσιο του INSPIRE.
            
               (2)  Για τις μονάδες αποτέφρωσης και συναποτέφρωσης αποβλήτων με ωριαία δυναμικότητα μεταξύ 2 και 3 τόνων τα δεδομένα πρέπει να υποβάλλονται μόνο από το έτος αναφοράς 2018.
            
               (3)  Το πεδίο αυτό έχει πολλαπλότητα 0-1 στο πλαίσιο του INSPIRE.
            
               (4)  Πρόκειται για «εγκατάσταση παραγωγής», όπως αυτή ορίζεται στον κανονισμό (ΕΕ) αριθ. 1089/2010 παράρτημα IV σημείο 8.2.1, ως «μία ή περισσότερες εγκαταστημένες μονάδες στον ίδιο χώρο τις οποίες εκμεταλλεύεται το ίδιο φυσικό ή νομικό πρόσωπο, και οι οποίες είναι σχεδιασμένες, κατασκευασμένες και εγκαταστημένες για ειδικούς παραγωγικούς ή βιομηχανικούς σκοπούς, που περιλαμβάνουν όλες τις υποδομές, τον εξοπλισμό και τα υλικά» και καλύπτεται από τον κανονισμό (ΕΚ) αριθ. 166/2006.
            
               (5)  Το πεδίο αυτό έχει πολλαπλότητα 0-1 στο πλαίσιο του INSPIRE.
         
      
      
         
            ΠΑΡΑΡΤΗΜΑ II
            
               Πληροφορίες σχετικά με τις μονάδες αποτέφρωσης και συναποτέφρωσης αποβλήτων με ονομαστική ωριαία δυναμικότητα μικρότερη των 2 τόνων και σχετικά με τις εγκαταστάσεις που καλύπτονται από το κεφάλαιο V της οδηγίας 2010/75/ΕΕ
            
            
                        
                                    2.1.
                                 
                                 
                                    Μονάδες αποτέφρωσης ή συναποτέφρωσης αποβλήτων με ονομαστική ωριαία δυναμικότητα μικρότερη των 2 τόνων
                                 
                              
                     
                        Αναφορά στον κατάλογο των εν λόγω εγκαταστάσεων που έχει τεθεί στη διάθεση του κοινού σύμφωνα με το άρθρο 55 παράγραφος 3 της οδηγίας 2010/75/ΕΕ.
                     
                  
                        
                                    2.2.
                                 
                                 
                                    Εγκαταστάσεις που καλύπτονται από το κεφάλαιο V της οδηγίας 2010/75/ΕΕ (εγκαταστάσεις που χρησιμοποιούν οργανικούς διαλύτες)
                                 
                              
                     
                        
                                    α)
                                 
                                 
                                    Συνολικός αριθμός εγκαταστάσεων που καλύπτονται από το κεφάλαιο V της οδηγίας 2010/75/ΕΕ.
                                 
                              
                                    β)
                                 
                                 
                                    Αριθμός εγκαταστάσεων που συμμορφώνονται προς το άρθρο 59 παράγραφος 1 στοιχείο β) της οδηγίας 2010/75/ΕΕ.
                                 
                              
                                    γ)
                                 
                                 
                                    Αριθμός εγκαταστάσεων για τις οποίες έχει χορηγηθεί παρέκκλιση όπως προβλέπεται στο άρθρο 59 παράγραφος 2 της οδηγίας 2010/75/ΕΕ.
                                 
                              
                                    δ)
                                 
                                 
                                    Αριθμός εγκαταστάσεων για τις οποίες έχει χορηγηθεί παρέκκλιση όπως προβλέπεται στο άρθρο 59 παράγραφος 3 της οδηγίας 2010/75/ΕΕ.